નવી દિલ્હી : ડોકલામ વિસ્તારનો વિવાદ ઉકેલવ માટે ચીને ભલે ભારતીય સેનાને પાછી હટવાની શરત મુકી હોય, પરંતુ ભારતનું કહેવું છે કે આ વિવાદનાં ઉકેલ માટે ડિપ્લોમેટિક ચેનલોનો ઉપયોગ કરવામાં આવી રહ્યો છે. ચીનની સાથે સંબંધોમાં તણાવનાં મુદ્દે પુછવામાં આવતા અહીં વિદેશ મંત્રાલયનાં પ્રવક્તા ગોપાલ બાગલેએ ગુરૂવારે કહ્યું કે, હાલમાં જ જર્મનીનાં હેમ્બર્ગમાં જી-20 બેઠક દરમિયાન બ્રિક્સ દેશોનાં નેતાઓની અલગથી અનૌપચારિક મુલાકાત થઇ હતી.